כטמ"ם "זיק" (הרמס 450) של טייסת 166
**יחידה 5252** (**זיק**, או **52**; קרי: **חמש שתיים**) היא יחידה מובחרת של חיל התותחנים, המפעילה כלי טיס מאויש מרחוק מסוג הרמס 450 ("זיק") וכלי נוסף מסווג.

היסטוריה
--------

### הקמת היחידה

היחידה הוקמה בשנת 2000 וממוקמת בבסיס פלמחים של חיל האוויר.

### פעילות מבצעית

מפקד היחידה בתקופת מבצע עופרת יצוקה הדי זילברמן הגדיר את היחידה כ"דוגמה ומופת לחיבור בין "ירוק" ל"כחול".

היחידה פעלה במבצע עלות השחר וכן במבצע מגן וחץ בסיכול חוליות טרור ומשגרי רקטות.

ב-21 ביוני 2023 ביצעה היחידה סיכול ממוקד ליד ג'נין באמצעות כטב"ם זיק וחיסלה 3 מחבלים שביצעו פיגוע ירי והיו בדרכם לפיגוע נוסף. זהו הסיכול האווירי הראשון ביהודה ושומרון מאז תום האינתיפאדה השנייה.

ב-3 ביולי 2023 יצא צה"ל למבצע "בית וגן" במרחב העיר ג'נין, בעקבות התעצמות הטרור בצפון השומרון. במהלך המבצע היחידה תקפה תשתיות טרור מהאוויר, ביניהם חמ"לים וכוחות קרקעיים רבים.

מפעיל כטמ"מ ביחידת זיק
היחידה לקחה חלק חשוב במלחמת חרבות ברזל שפרצה ב-7 באוקטובר 2023 בעקבות מתקפת הטרור של חמאס. היחידה רשמה למעלה מ-500 סיכולים ממוקדים של מחבלים וחוליות טרור, שאומתו באמצעות אמצעי החוזי בכלים שמפעילה היחידה.

משימות
------

היחידה מפעילה כטמ"מים מסוג הרמס 450 ("זיק") למשימות התמרון וחיל האוויר. ליחידה יש יכולת חבירה פיזית לכוחות היבשה, והם לוקחים חלק פעיל ונרחב בתרגילים של זרוע היבשה.

היחידה מספקת לכוחות היבשה תצלומי אוויר עדכניים ביום ובלילה, ציון לייזר עבור מטרות, סימון לכוחות הקרקע, קשר עם כוחות מתמרנים וחיל האוויר ומבצעת תקיפות וסיכולים ממוקדים באמצעות הכטמ"מים התוקפים שהיא מפעילה.

הכשרה
-----

מסדר הענקת כנפי מפעיל בהשתתפות לוחמי היחידה
כנפי מפעיל
ביחידה משרתים לוחמים. מסלול המיון ליחידה עבר דרך מסלולי המיון ליחידות המיוחדות של חיל התותחנים וחיל האוויר, אך כיום רוב הלוחמים ביחידה הם נופלי קורס טיס, קורס חובלים, צוללות ויחידות מיוחדות אחרות שהגיעו להכשרה דרך שבוע ראיונות.

תקופת השירות היא שנתיים ושמונה חודשים. תחילה, לוחמי היחידה עוברים טירונות ברמת רובאי 04 בשבטה עם כלל לוחמי חיל התותחנים, לאחר סיום מסע הכומתה עוברים הלוחמים מסלול יחידה הכולל ניווטים, מסעות ואימוני תצפית והסוואה. לבסוף עוברים קורס מפעיל מערכות זיק (ממ"ז), שמכשיר אותם לעבודתם בשירות הסדיר. הקורס מיועד לדמות את שלבי בסיסי וראשוני בקורס טיס.

קצינים ביחידה מגיעים לאחר בה"ד 1 לבית הספר למפעילי כטמ"ם כצוערים, בו עוברים הכשרה מקיפה בתחום הפעלת כלי הטיס. בסיום ההכשרה מוענקים כנפי מפעיל ודרגות הקצונה במסדר שנערך בבסיס פלמחים, במעמד מפקד חיל האוויר ומפקד חיל התותחנים.

סמל היחידה
----------

סמל היחידה כולל תנשמת, עוף דורס חרישי, הצד את טרפו בשעות הלילה – גם בחשיכה מוחלטת.

רקע הסמל מורכב מהצבעים אדום ושחור, המייצגים את השייכות לחיל התותחנים.

מוטו היחידה "בכל מקום, מכל מקום".

טירונות של יחידה 5252

מפקדי היחידה
------------

פאנל מורשת לרגל 20 שנה ליחידה, שבו לקחו חלק מפקדי עבר ביחידה ובראשם מוני כץ, מפקד היחידה הראשון
פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 

| שם | תקופת כהונה | הערות |
| --- | --- | --- |
| מוני כץ | 2000 – 2002 |  |
| איתן ארד | 2002 – 2005 | לימים מפקד עוצבת הרעם |
| אלון קלוס | 2005 – 2007 | מפקד היחידה במלחמת לבנון השנייה, לימים קצין תותחנים ראשי |
| הדי זילברמן | 2007 – 2009 | מפקד היחידה במבצע עופרת יצוקה, לימים נספח צה"ל בארצות הברית |
| שי פרי | 2009 – 2011 | לימים מפקד עוצבת הרעם |
| חן אלמוג | 2011 – 2013 | לימים מפקד עוצבת קלע דוד |
| סא"ל חיים רבינוביץ | 2013 – 2015 |  |
| אהוד ביבי | 2015 – 2017 |  |
| סא"ל גיל שמואלזון | 2017 – 2019 |  |
| סא"ל טל ממן | 2019 – 2021 | צמח בחיל האוויר |
| סא"ל מ' | 2021- 2023 |  |
| סא"ל א' | 2023 - |  |

ראו גם
------

* יחידת רוכב שמיים
* יחידת נחשון (חיל המודיעין)
* יחידת מיתר
* טייסת 161
* כלי טיס בלתי מאוישים בישראל
* סיירת מטכ"ל

קישורים חיצוניים
----------------

ויקישיתוף מדיה וקבצים בנושא **יחידה 5252** בוויקישיתוף
* בתיה ואן זיידן, עם "זיק" בעיניים: 20 שנה ליחידה שלא תמצאו עליה כמעט כלום בגוגל, באתר צה"ל, 11 ביוני 2020
* עדו בן פורת, 20 שנה להקמת "זיק", באתר ערוץ 7, 4 ביוני 2020
* פעילות הכטמ"מים התוקפים נחשפת, באתר צה"ל, 17 באוגוסט 2022
* פעילות הכטב"מים של טייסת ה"זיק" נחשפת בתיעוד ראשון, סרטון בערוץ "כאן חדשות", באתר יוטיוב
* שי לוי, ‏היחידה שמחזיקה במספר שיא של חיסולים מאומתים: "הכל מתועד", באתר ‏מאקו‏, 15 בנובמבר 2023

הערות שוליים
------------

1. ↑  , Twitter
2. ↑  יואב זיתון, אלישע בן קימון, עינב חלבי, סיכול מהאוויר ביו"ש, לראשונה זה כ-17 שנה: חוליית מחבלים חוסלה ליד ג'נין, באתר ynet, 21 ביוני 2023.
3. ↑  שי לוי, ‏היחידה שמחזיקה במספר שיא של חיסולים מאומתים: "הכל מתועד", באתר ‏מאקו‏, 15 בנובמבר 2023.
4. ↑  אמיר בוחבוט, אמיר בוחבוט, כתב לענייני צבא‏, חיל התותחנים חושף: היתרון של צה"ל במלחמה הבאה, באתר וואלה!‏, 1 באוגוסט 2011